IEPIRKUMA LĪGUMS

**Izpildītāja līguma reģistrācijas Nr.\_\_\_\_\_\_**

***/*Āra interaktīvo stendu piegāde un uzstādīšana, Jēkabpilī*/***

 ***(Id.Nr. JPP 2018/63)***

Jēkabpilī, 2018.gada 5.oktobrī.

**Jēkabpils pilsētas pašvaldība,** reģistrācijas numurs 90000024205, adrese: Brīvības iela 120, Jēkabpils, LV-5201, tās izpilddirektora Guntara Goguļa personā, kurš darbojas pamatojoties uz likumu „Par pašvaldībām” un Jēkabpils pilsētas pašvaldības nolikumu turpmāk – **Pasūtītājs**, no vienas puses, un

**Akciju sabiedrība “CAPITAL”**, reģistrācijas numurs 40003088497, juridiskā adrese: Ganību dambis 23C, Rīga, LV-1005, tās valdes locekļa Ivara Šulca personā, kurš darbojas uz statūtu pamata (turpmāk – **Izpildītājs**), no otras puses, saskaņā ar publiskā iepirkuma ID Nr. JPP 2018/63 *„Āra interaktīvo stendu piegāde un uzstādīšana, Jēkabpilī”* rezultātiem, iepirkuma komisijas 2018.gada 2.oktobra Lēmumu (sēdes protokols Nr.237), katrs atsevišķi un abi kopā (turpmāk – **Puses**), noslēdz līgumu par sekojošo (turpmāk - Līgums):

1. **Līguma priekšmets**
	1. Pasūtītājs uzdod, un Izpildītājs apņemas veikt ***āra interaktīvo stendu piegādi un uzstādīšanu, Jēkabpilī,***turpmāk – Prece, **Brīvības ielā 157 un Rīgas iela 216B, Jēkabpilī,**turpmāk – Objekts, saskaņā ar Tehnisko specifikāciju (1.pielikums), Tehnisko piedāvājumu (2.pielikums) un Finanšu piedāvājumu (3.pielikums), kas ir neatņemamas šī Līguma sastāvdaļas.
	2. Pasūtītājs apņemas samaksāt Piegādātājam par pienācīgā kārtā piegādātajām un uzstādītajām Precēm saskaņā ar šī Līguma nosacījumiem.
	3. Kopā ar Preču piegādi Piegādātājs apņemas iesniegt Preču garantiju un lietošanas noteikumus latviešu valodā.
	4. Preču specifikācija, daudzums un cena norādītas Iepirkuma nolikumā un Piegādātāja Piedāvājumā.
2. **Līguma summa un norēķinu kārtība**
	1. Līguma summa par šajā Līgumā noteikto Preci sastāda **19 894,94 EUR (deviņpadsmit tūkstoši astoņi simti deviņdesmit četri *euro* 94 centi),** tajā skaitā pievienotās vērtības nodoklis (turpmāk – PVN) 21% (divdesmit viens procents) 3452,84 EUR (trīs tūkstoši četri simti piecdesmit divi *euro* 84 centi). Līgumcena bez PVN 21% (divdesmit viens procents) sastāda 16 442,10 EUR (sešpadsmit tūkstoši četri simti četrdesmit divi *euro* 10 centi). Līguma cenā ir iekļautas visas izmaksas, kas ir saistītas ar šī Līguma izpildi.
	2. Atlīdzību par Preci Izpildītājs saņem 30 (trīsdesmit) dienu laikā, pēc Preces piegādes un uzstādīšanas pabeigšanas un ir pieņemts ar pieņemšanas – nodošanas aktu. Samaksa tiek veikta saskaņā ar Izpildītāja iesniegto rēķinu.
	3. Finanšu piedāvājumā – 3.Pielikums, noteiktās izmaksas cenas paliek nemainīgas visu Līguma izpildes laiku, izņemot gadījumu, ja Līguma darbības laikā tiks noteikti jauni nodokļi vai izmainīti esošie, kas attiecas uz Preci. Jebkuras izmaiņas attiecībā uz Līguma cenu ir spēkā vienīgi, Pusēm rakstiski vienojoties.
3. **Preces nodošanas – pieņemšanas kārtība**
	1. Izpildītājs piegādā un uzstāda Preci Pasūtītājam līdz 2018.gada 31.oktobrim.
	2. Saskaņā ar šo Līgumu Preču piegāde notiek ar Izpildītājatransportu un līdzekļiem, kura iekļauta Preces cenā.
	3. Izpildītājsir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Izpildītājam.
	4. Preces piegādi un uzstādīšanu Puses noformē ar Preces pieņemšanas – nodošanas aktu. Vienlaicīgi ar Preces nodošanu Piegādātājs iesniedz visus iespējamos ar Preci saistītos dokumentus.
	5. Nodošanas pieņemšanas aktā iekļaujama vismaz šāda informācija:
		1. Publiskā iepirkuma identifikācijas numurs;
		2. Atzīme, vai Prece piegādāta Līgumā noteiktajā termiņā;
		3. Atzīme vai Prece atbilst vai neatbilst Līgumā ietvaros izvirzītajiem uzdevumiem un noteiktajai kvalitātei;
		4. Atzīme vai līguma izpildes laikā bijušas pretenzijas par pakalpojuma izpildi.
	6. Izpildītājs Pasūtītājam Preci iesniedz ar parakstītu pieņemšanas – nodošanas aktu 2 (divos) eksemplāros.
	7. Pasūtītājs 3 (trīs) darbdienu laikā no nodošanas – pieņemšanas akta un Preces saņemšanas:
		1. pieņem no Izpildītāja Preci, parakstot pieņemšanas – nodošanas aktu un iesniedz vienu tā eksemplāru Izpildītājam;
		2. vai rakstiski izklāsta visus savus iebildumus par izpildi, paraksta un iesniedz Izpildītājam.
	8. Gadījumā, ja Preces nodošanas – pieņemšanas laikā tiek konstatēts, ka Prece neatbilst šī Līguma noteikumiem, Preces pieņemšana pārtraucama, un par to sastādāms abpusējs akts. Izpildītājam Pušu saskaņotajā – aktā norādītājā termiņā, ar saviem spēkiem un līdzekļiem līdz galam jānovērš trūkumi un atkārtoti jāveic Līguma 3.6.punktā noteiktās darbības.
	9. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pasūtītāja izvirzītajām pretenzijām par Preces neatbilstību Līguma noteikumiem, tās pieaicina neatkarīgu ekspertu atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības.
4. **Pušu tiesības un pienākumi**
	1. Pasūtītāja tiesības un pienākumi:
		1. Pasūtītājs apņemas veikt samaksu par Preci šajā Līgumā noteiktajos termiņos un kārtībā;
		2. Pasūtītājs apņemas pārbaudīt Preces atbilstību visām Piedāvājumā minētajām prasībām;
		3. Pasūtītājs apņemas Līgumā noteiktajā kārtībā parakstīt attiecīgo Preču pavadzīmi – rēķinu, Preces nodošanas – pieņemšanas aktu vai arī iesniegt iebilduma aktu Preci pieņemt.
	2. Izpildītāja tiesības un pienākumi:
		1. Izpildītājs apņemas saņemt samaksu par Preci, kas ir piegādāta saskaņā ar Līguma noteikumiem;
		2. Izpildītājs Preču piegādi veic Līgumā noteiktajā termiņā vai citā termiņā par ko Puses vienojušās.
		3. Izpildītājsapņemas Preču piegādi, kā arī ar to saistītos pakalpojumus veikt ar Pasūtītāju iepriekš saskaņotā laikā, t.i. vismaz 3 (trīs) dienas iepriekš.
		4. Pirms stenda uzstādīšanas pretendentam ir jāsniedz nepieciešamās konsultācijas par stenda pamatnes izveidošanas prasībām Būvniekam, kuru stenda pamatnes ierīkošanai piesaistīs Pasūtītājs.
		5. Izpildītājs veic apmācības Pasūtītāja diviem darbiniekiem un iepazīstina Pasūtītāju ar patiesu un pilnīgu informāciju par Preces kvalitāti, drošumu, garantijas nosacījumiem un tehniskās ekspluatācijas noteikumiem.
		6. Līguma prasībām neatbilstošas Preces piegādes gadījumā Pušu saskaņotā termiņā apmainīt to pret Līguma prasībām atbilstošu Preci.
5. **Garantijas nosacījumi**
	1. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Piedāvājumam, Preces ražotāja standartiem, likumos un citos normatīvajos aktos noteiktām prasībām attiecībā uz Preces kvalitāti.
	2. Izpildītājs garantē, ka Prece atbilst Līguma Tehniskajā specifikācijā/Tehniskajā piedāvājumā norādītajiem parametriem un citiem Līguma noteikumiem.
	3. Piegādātājs nodrošina, ka Prece ir iepakota tā, lai to transportējot un glabājot, tās identitāte saglabātos nemainīga.
	4. Preču kvalitātei jāatbilst pieņemtajiem standartiem, kā arī obligātajām prasībām nekaitīguma un drošības jomā. Piegādātājs garantē, ka Preces nav iepriekš bijušas lietošanā.
	5. Garantijas laikā Pircējs atbild par katru Preces defektu, ja vien tas nav radies Preces nepareizas ekspluatācijas dēļ.
	6. Garantijas laikā Piegādātājs apņemas bez maksas veikt bojātās Preces nomaiņu pret citu tāda paša veida Preci pēc iespējas īsākā laikā, bet ne ilgāk kā 10 (desmit) kalendāra dienu laikā pēc Pasūtītāja pārstāvja telefoniska izsaukuma vai rakstiskas pretenzijas saņemšanas brīža.
6. **Pušu atbildība un strīdu izšķiršana**
	1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.
	2. Ja šī Līguma saistības netiek pildītas vai tiek pildītas nepienācīgi, vainīgā Puse ir materiāli atbildīga atbilstoši Latvijas Republikas spēkā esošajiem normatīvajiem aktiem.
	3. Ja Izpildītājs nepiegādā Preci Līgumā noteiktajā piegādes termiņā, tas maksā Pasūtītājam līgumsodu 0,1% (nulle komats viens procents) apmērā no Līgumcenas par katru kavējuma dienu, kopumā ne vairāk kā 10% (desmit procenti) no kopējās līguma summas.
	4. Ja Pasūtītājs neveic pasūtījuma apmaksu Līguma noteiktajā termiņā, tad izpildītājam ir tiesības prasīt soda naudu 0,1% (nulle komats viens procents) apmērā no laikā nesamaksātās Preču summas par katru nokavēto dienu, bet ne vairāk kā 10% (desmit procenti) no laikā nesamaksātās Preču summas.
	5. Līgumsoda un soda naudas samaksa neatbrīvo Puses no Līgumā uzņemto saistību pienācīgas izpildes.
	6. Gadījumā, ja Izpildītājs nepilda vai atsakās pildīt Līgumu, vai ja Līgums tiek pārtraukts Izpildītāja vainas dēļ, Izpildītājs maksā Pasūtītājam vienreizēju līgumsodu 10% (desmit procenti) apmērā no Līgumcenas.
	7. Puses atbild par sakarā ar šī Līguma neizpildi vai nepienācīgu izpildi otrai Pusei vai trešajām personām nodarītajiem zaudējumiem saskaņā ar Latvijas Republikas normatīvajiem aktiem.
7. **Līguma grozīšana un izbeigšana**
	1. Līgums var tikt izbeigts Līgumā noteiktajā kārtībā vai Pusēm savstarpēji vienojoties.
	2. Pasūtītājam ir tiesības ar rakstisku paziņojumu vienpusēji atkāpties no Līguma, ja Izpildītājs kavē no Līguma izrietošo saistību izpildi vairāk par 30 (trīsdesmit) dienām.
	3. Līguma 7.2.punktā noteiktajā gadījumā Līgums uzskatāms par izbeigtu 7.(septītajā) dienā pēc Pasūtītāja paziņojuma par atkāpšanos (ierakstītā vēstulē) izsūtīšanas dienas. Šādā gadījumā Izpildītājs maksā Līguma 6.6.punktā noteikto līgumsodu
	4. Šajā punktā minētā Līguma izbeigšana neierobežo Pasūtītāja tiesības uz zaudējumu atlīdzību vai līgumsodu.
	5. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties un saskaņā ar Publisko iepirkuma likuma 61.pantu. Tie pievienojami Līgumam kā Pielikumi un kļūst par Līguma neatņemamu sastāvdaļu.
	6. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8. **Nepārvaramā vara**
	1. Nepārvaramās varas apstākļu iestāšanās gadījumā, kad tie Izpildītājam kavē šī Līguma saistību izpildi (ugunsgrēks, stihijas, karš, blokāde, eksporta – importa aizliegums vai citi kavējoši apstākļi), piegādes termiņš tiek pārcelts atbilstoši laikam, kurā darbojas neparedzētie apstākļi.
	2. Izpildītājam jāinformē Pasūtītājspar neparedzēto apstākļu iestāšanos un izbeigšanos.
	3. Ja Līguma termiņa pagarinājums sakarā ar nepārvaramas varas apstākļiem sastāda vairāk kā divus mēnešus, katrai Pusei neatlīdzinot otrai Pusei nepārvaramas varas apstākļu rezultātā radušos zaudējumus, ir tiesības atteikties no saistību izpildes, rakstiski paziņojot par to otrai Pusei.
9. **Fizisko personu datu aizsardzība**
	1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
	4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
	5. Neskatoties uz līguma 9.3.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
	6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.
10. **Citi noteikumi**
	1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
	2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
	3. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.
	4. Līgums sagatavots latviešu valodā, 2 (divos) eksemplāros, katrs uz 5 (piecām) lapām un 3 (trīs) pielikumiem uz 13 (trīspadsmit) lapām, ar vienādu juridisku spēku, no kuriem viens eksemplārs glabājas pie Pasūtītāja, bet otrs - pie Izpildītāja.
	5. Līgumam ir četri pielikumi:
11. Pielikums Nr.1 – “Tehniskā specifikācija” uz 4 (četrām) lapām ;
12. Pielikums Nr.2 – “Tehniskais piedāvājums” uz 7 (septiņām) lapām ;
13. Pielikums Nr.3 – “Finanšu piedāvājums” uz 2 (divām) lapām.
	1. Lai nodrošinātu kvalitatīvu Līguma izpildi, Puses nozīmē kontaktpersonas šī Līguma izpildei:
		1. Pasūtītāja kontaktpersona: Jēkabpils pilsētas pašvaldības aģentūras “Jēkabpils Vēstures muzeja” direktore, Inese Berķe, mobilais tālrunis: +371 26597463, e-pasts: jekabpilsmuzejs@inbox.lv.
		2. Izpildītājakontaktpersona: Projektu vadītājs Kaspars Januševskis, tālrunis: 67517822, e-pasts: konkursi@capital.lv .
	2. Pušu kontaktpersonas vai atbildīgās personas nodrošina, ka jebkura elektroniskā sarakste, kas tiek veikta Līguma ietvaros, sūtot elektronisko pastu tiek atzīmēta ar CC uz kopija@jekabpils.lv.
	3. Pasūtītājs un Izpildītājs piekrīt Līguma noteikumiem un apstiprina, to parakstot.
14. **Pušu juridiskās adreses, norēķinu rekvizīti un paraksti**

|  |  |  |
| --- | --- | --- |
| **Pasūtītājs:****Jēkabpils pilsētas pašvaldība**Reģ.Nr. 90000024205PVN Reģ.Nr. LV 90000024205Brīvības iela 120, Jēkabpils, LV-5201Banka: A/S SEB banka Kods: UNLALV2XKonts: LV87UNLA0009013130793 |  | **Izpildītājs:**Akciju sabiedrība “CAPITAL”Reģ.Nr. 40003088497PVN Reģ.Nr. LV 40003088497Ganību dambis 23C, Rīga, LV-1005Banka: Luminor Bank ASKods: NDEALV2XKonts:LV19NDEA0000082836852 |
| Izpilddirektors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  | Valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /G.Gogulis/ |  | /I.Šulcs/ |